**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Ֆիզիկական անձանց զենքի հավաքածու ցուցադրելու թույլտվության տրամադրում՝ վեց ամիս գործողության ժամկետով։ |
| Արդյունք | Թույլտվության տրամադրում։  Թույլտվության տրամադրման մերժում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | 1. Սահմանված ձևի դիմում, 2. Հայաստանի Հանրապետության քաղաքացիությունը կամ անձը հաստատող փաստաթղթի պատճեն, 3. պետական տուրքի վճարման անդորրագիր (անդորրագրեր), 4. զենքի հավաքածու ունենալու մասին համապատասխան թույլտվություն: |
| Կոնտակտային տվյալներ | **Հեռախոս՝ +(374)10 596 147**  **Էլ․ փոստ՝ hkav.zenq@police.am** |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո քաղաքացուն տրվում է զենքի հավաքածու կազմելու թույլտվություն, կամ երկարացվում է թույլտվության ժամկետը։  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:  Զենքի հավաքածու կազմելու թույլտվություն ունեցող ֆիզիկական անձինք իրենց պատկանող զենքը կարող են ցուցադրել զենքի հավաքածու ցուցադրելու թույլտվություն ունեցող ֆիզիկական անձանց միջոցով՝ նրանց հետ կնքած համապատասխան պայմանագրի հիման վրա: Ցուցահանդեսի անցկացման պատասխանատվությունը կրում է զենքի հավաքածու ցուցադրելու թույլտվություն ունեցող ֆիզիկական անձը:  Զենքի հավաքածու ցուցադրելու թույլտվություն ունեցող ֆիզիկական անձինք պարտավոր են՝   1. ապահովել ցուցասրահների, զետեղարանների անվտանգությունը, ցուցանմուշների պահպանությունը, 2. ապահովել ցուցանմուշների հաշվառումը, 3. Հայաստանի Հանրապետության ոստիկանություն ներկայացնել ցուցադրման ենթակա զենքի համարային հաշվառման ցուցակները:   Զենքի հավաքածու ցուցադրելու թույլտվություն ունեցող ֆիզիկական անձանց արգելվում է՝   1. ցուցադրել Հայաստանի Հանրապետության ոստիկանության չհաշվառած զենքը, 2. ցուցահանդեսում զենք ցուցադրել այլ առարկաների հետ համատեղ, բացառությամբ զենքի պահեստամասերի, արտադրության սարքերի և գործիքների, սպորտային, որսորդական ու ձկնորսական հարմարանքների, զենքի տեխնիկական սպասարկման և նորոգման առարկաների, 3. զենքը պահել ցուցահանդեսի ընթացքում զենք պահելու պայմաններին չհամապատասխանող զետեղարանում: |
| Ծառայության  վճար | Հայաստանի Հանրապետության քաղաքացիներին` զենքի հավաքածու ցուցադրելու համար․  6 ամիս գործողության ժամկետով՝ բազային տուրքի 10-ապատիկի չափով **(10,000 ՀՀ դրամ),**  6 ամսով երկարաձգելու համար՝ բազային տուրքի 10-ապատիկի չափով **(10, 000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը։ |
| Կարգավորումներ | «Պետական տուրքի մասին» օրենք։  «Զենքի շրջանառության կարգավորման մասին» օրենք։  2023 թվականի մայիսի 5-ի  թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի թիվ 101 հրամանն ուժը կորցրած ճանաչելու մասին»։  [2023 թվականի հունիսի 1-ի թիվ 896-Ն ՀՀ կառավարության որոշումը՝ «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև ՀՀ կառավարության 1999 թվականի հոկտեմբերի 26-ի թիվ 673 որոշումն ուժը կորցրած ճանաչելու մասին](https://www.arlis.am/DocumentView.aspx?docID=178723)»։  2021 թվականի ապրիլի 1-ի թիվ 429-Ն ՀՀ կառավարության որոշումը՝ «Քաղաքացիական և ծառայողական զենքի և ռազմամթերքի քրեագիտական պահանջները հաստատելու մասին»։ |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |